Diari Oficial de la Generalitat Valenciana


Sumari del DOGV 2707, del 12-03-1996 (1996/837652)

RESOLUCIÓ de 9 de febrer de 1996, del president de la Comissió Territorial d'Urbanisme de València per la qual es fa públic l'acord de la Comissió Territorial d'Urbanisme de 31 de gener de 1996 relatiu a la modificació 1 de les Normes Subsidiàries de Potries.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2707

Data del DOGV
:   12-03-1996

Secció del DOGV
:   ALTRES DISPOSICIONS

Número del document
:   1996/837652


Data del document
:   09-02-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de febrer de 1996, del president de la Comissió Territorial d'Urbanisme de València per la qual es fa públic l'acord de la Comissió Territorial d'Urbanisme de 31 de gener de 1996 relatiu a la modificació 1 de les Normes Subsidiàries de Potries.   
La Comissió Territorial d'Urbanisme de València, en la sessió del 31 de gener de 1996, va adoptar aquest acord:  
Vist l'expedient tramés per l'Ajuntament de Potries, relatiu a la modificació 1 de les Normes Subsidiàries, i, de conformitat amb aquests  
Antecedents de fet  
Primer  
La Comissió Territorial d'Urbanisme, en la sessió del 23 de maig de 1995, va acordar, en relació amb l'expedient de referència, supeditar l'aprovació definitiva del punt 7 i suspendre l'aprovació definitiva dels punts 16 i 19.  
Punt 7. Canvi de qualificació del sistema general depuradora, amb l'objectiu, mantenint la qualificació de sistema general, és donar-li la qualificació de serveis tècnics diversos. Va quedar supeditat per no recollir el pla corresponent la reserva de sòl per a aquest sistema general.  
Punt 16. Modificació d'alineacions en les illes 11 i 13, a fi de desplaçar un viari entre ambdues illes i traslladar-lo a la primera d'elles. Va quedar a l'espera que s'aclarira la supressió d'un vial entre les illes 26 i 11.  
Punt 19. Modificació UA-5, relacionada amb el punt 16. No s'aprecia prou justificada la redelimitació de la unitat.  
Segon  
L'Ajuntament de Potries trameté, el 13 de novembre de 1995, un document en esmena de deficiències amb un certificat del secretari sobre l'Acord del Ple de l'Ajuntament del 31 d'octubre de 1995 que aprovava les variacions corresponents.  
Fonaments de dret  
Primer  
En vista de la nova documentació aportada, s'aprecia:  
Respecte del punt 7, arrepleguen en el plànol 1-M1 la reserva de sòl de sistema general de serveis tècnics. Queda anul·lat l'article 69 de les Normes.  
Respecte del punt 16, la variació recollida en el plànol 3-M1, en relació amb el viari que hi ha entre les illes 26 i 11, queda aclarit en el punt següent.  
Respecte del punt 19, modificació UA-5, modifica la UA-5 suprimint el carrer entre les illes 26 i 11, justificat perquè per aquest traçat discorre una séquia que conserva restes històriques i que es pretén protegir; com a conseqüència d'això, la redelimitació s'adapta a aquesta situació, i es dibuixa una banda de protecció.  
Segon  
La Comissió Territorial d'Urbanisme és l'òrgan competent per a resoldre sobre l'aprovació definitiva dels plans generals i de les modificacions, de conformitat amb la disposició transitòria setena i l'article 38 de la Llei reguladora de l'Activitat Urbanística, en relació amb l'article 15.10 del Decret 137/90, de 30 de juliol, del Consell de la Generalitat Valenciana, que aprova el Reglament dels òrgans Urbanístics de la Generalitat Valenciana.  
En vista de tot això, la Comissió Territorial d'Urbanisme acorda:   
Aprovar definitivament els punts 7, 16 i 19 de la modificació 1 de les Normes Subsidiàries de Potries.  
L'Ajuntament de Potries haurà de notificar el contingut de l'Acord a tots els particulars interessats en l'expedient de referència.  
Contra aquesta resolució, que no esgota la via administrativa, es podrà interposar un recurs ordinari davant el conseller d'Obres Públiques, Urbanisme i Transports, en el termini d'un mes, comptat a partir de la data de recepció de la present modificació.  
Tot això, sense perjudici de poder presentar qualsevol altre recurs que s'estime oportú.  
València, 9 de febrer de 1996.- El president de la Comissió Territorial d'Urbanisme: Fernando Modrego Caballero.